nibzard/narodne-novine-full-text-markdown huggingface dataset:
## Pravilnik o izmjenama i dopunama Pravilnika o pravima, uvjetima i načinu ostvarivanja prava iz obveznog zdravstvenog osiguranja

### NN 88/2010 (14.7.2010.), Pravilnik o izmjenama i dopunama Pravilnika o pravima, uvjetima i načinu ostvarivanja prava iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2476

Na osnovi članka 131. Zakona o obveznom zdravstvenom osiguranju (»Narodne novine« broj 150/08., 94/09., 158/09. i 71/10.) i članka 26. točke 1. Statuta Hrvatskog zavoda za zdravstveno osiguranje (»Narodne novine« broj 18/09. i 33/10.), Upravno vijeće Hrvatskog zavoda za zdravstveno osiguranje na 13. sjednici održanoj 1. srpnja 2010. godine donijelo je

PRAVILNIK

O IZMJENI PRAVILNIKA O PRAVIMA, UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA

Članak 1.

U Pravilniku o pravima, uvjetima i načinu ostvarivanja prava iz obveznog zdravstvenog osiguranja (»Narodne novine« 67/09., 116/09., 4/10. i 13/10. – u daljnjem tekstu: Pravilnik) u članku 27. u stavku 1. riječ: »predložiti« zamjenjuje se riječju: »propisati«.

Stavak 2. briše se.

Dosadašnji stavak 3. postaje stavak 2.

Članak 2.

Ovaj Pravilnik objavit će se u »Narodnim novinama«, a stupa na snagu 1. kolovoza 2010. godine.

Klasa: 025-04/10-01/136

Urbroj: 338-01-01-10-1

Zagreb, 1. srpnja 2010.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Pravilnik, NN 88/2010-2476
## Pravilnik o izmjeni Pravilnika o ovlastima i načinu rada ovlaštenih doktora i liječničkih povjerenstava Hrvatskog zavoda za zdravstveno osiguranje

### NN 88/2010 (14.7.2010.), Pravilnik o izmjeni Pravilnika o ovlastima i načinu rada ovlaštenih doktora i liječničkih povjerenstava Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

2477

Na osnovi članka 33. stavka 3. i 111. stavka 2. Zakona o obveznom zdravstvenom osiguranju (»Narodne novine« broj 150/08., 94/09., 150/09. i 71/10.), članka 26. točke 20. Statuta Hrvatskog zavoda za zdravstveno osiguranje (»Narodne novine« broj 18/09. i 33/10.), Upravno vijeće Hrvatskog zavoda za zdravstveno osiguranje na 13. sjednici održanoj 1. srpnja 2010. godine donijelo je

PRAVILNIK

O IZMJENI PRAVILNIKA O OVLASTIMA I NAČINU RADA OVLAŠTENIH DOKTORA I LIJEČNIČKIH POVJERENSTAVA HRVATSKOG ZAVODA ZA ZDRAVSTVENO OSIGURANJE

Članak 1.

U Pravilniku o ovlastima i načinu rada ovlaštenih doktora i liječničkih povjerenstava Hrvatskog zavoda za zdravstveno osiguranje (»Narodne novine« broj: 113/09., 126/09. i 4/10.) u članku 11. stavku 1. točka 10. briše se.

Dosadašnje točke 11., 12. i 13. postaju točke 10., 11. i 12.

U stavku 5. riječi: »i 10.«, te riječi u zagradi: »zdravstvena njega«, brišu se.

Članak 2.

Iza članka 14. dodaje se novi podnaslov pod e) i članak 14.a. koji glase:

»e) Nadzor nad korištenjem prava na zdravstvenu njegu u kući

Članak 14.a.

Ovlašteni doktor obvezan je najmanje jednom u tri mjeseca provesti nadzor nad provođenjem zdravstvene njege u kući osigurane osobe.

Nadzor iz stavka 1. ovog članka ovlašteni doktor obavlja pregledom medicinske dokumentacije ugovorne zdravstvene ustanove, odnosno ugovornog zdravstvenog radnika privatne prakse, kao i pregledom osigurane osobe u njezinoj kući ako ocijeni da je to nužno radi utvrđivanja zdravstvenog stanja osigurane osobe i postojanja medicinske indikacije za daljnje provođenje zdravstvene njege u kući osigurane osobe.

O izvršenom nadzoru ovlašteni doktor obvezno daje nalaz, mišljenje i ocjenu na tiskanici propisanoj člankom 5. Pravilnika o uvjetima i načinu ostvarivanja prava iz obveznog zdravstvenog osiguranja na zdravstvenu njegu u kući osigurane osobe.«

Članak 3.

Ovaj Pravilnik objavit će se u »Narodnim novinama«, a stupa na snagu 1. kolovoza 2010. godine.

Klasa: 025-04/10-01/137

Urbroj: 338-01-01-10-1

Zagreb, 1. srpnja 2010.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Pravilnik, NN 88/2010-2477
## Odluka o izmjeni i dopuni Odluke o posebnim standardima i mjerilima njihove primjene u provođenju zdravstvene zaštite iz obveznog zdravstvenog osiguranja

### NN 88/2010 (14.7.2010.), Odluka o izmjeni i dopuni Odluke o posebnim standardima i mjerilima njihove primjene u provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2481

Na osnovi odredbi članka 68. Zakona o obveznom zdravstvenom osiguranju (»Narodne novine« broj 150/08., 94/09., 153/09. i 71/10.), članka 26. Statuta Hrvatskog zavoda za zdravstveno osiguranje (»Narodne novine« broj 18/09. i 33/10.) i članka 14. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« broj 43/10. i 71/10.) Upravno vijeće Hrvatskog zavoda za zdravstveno osiguranje na 13. sjednici održanoj 1. srpnja 2010. godine, uz suglasnost ministra nadležnog za zdravstvo, a po prethodno pribavljenom mišljenju nadležnih komora, donijelo je

ODLUKU

O IZMJENI I DOPUNI ODLUKE O POSEBNIM STANDARDIMA I MJERILIMA NJIHOVE PRIMJENE U PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o posebnim standardima i mjerilima njihove primjene u provođenju zdravstvene zaštite iz obveznog zdravstvenog osiguranja (»Narodne novine« broj 50/10.) iza članka 45. dodaje se novi naslov pod točkom 11. i novi članak 45.a koji glase:

»11. ZDRAVSTVENA NJEGA U KUĆI

»Članak 45.a

Posebni standard i mjerila za ugovaranje zdravstvene njege u kući na pojedinim područjima Republike Hrvatske utvrđuje posebno povjerenstvo iz članka 2. ove Odluke.«

Članak 2.

Ova Odluka objavit će se u »Narodnim novinama« a stupa na snagu 1. kolovoza 2010. godine.

Klasa: 025-04/10-01/141

Urbroj: 338-01-01-10-1

Zagreb, 1. srpnja 2010.

Predsjednik
Upravnog vijeća Hrvatskog zavoda za zdravstveno osiguranje
mr. Dražen Jurković, dr. med., v. r.

Odluka, NN 88/2010-2481
## Odluka o izmjeni Odluke o vrsti i cijeni police dopunskog zdravstvenog osiguranja

### NN 88/2010 (14.7.2010.), Odluka o izmjeni Odluke o vrsti i cijeni police dopunskog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2482

Na osnovi članka 14. Pravila uspostavljanja i provođenja dopunskog zdravstvenog osiguranja (»Narodne novine« broj 2/09., 32/09., 59/09., 91/09., 118/09., 4/10. i klasa: 025-04/10-01/145, urbroj: 338-01-01-10-1 od 1. srpnja 2010. godine) i članka 27. točka 4. Statuta Hrvatskog zavoda za zdravstveno osiguranje (»Narodne novine« broj 18/09. i 33/10.) Upravno vijeće Hrvatskog zavoda za zdravstveno osiguranje na 13. sjednici održanoj 1. srpnja 2010. godine donijelo je

ODLUKU

O IZMJENI ODLUKE O VRSTI I CIJENI POLICE DOPUNSKOG ZDRAVSTVENOG OSIGURANJA

Članak 1.

U Odluci o vrsti i cijeni police dopunskog zdravstvenog osiguranja (»Narodne novine« broj 32/09., 118/09. i 140/09.) u članku 2. riječi u zagradi: »85/06. i 150/08.«, zamjenjuju se riječima: »85/06., 150/08. i 71/10.« i riječi u zagradi: »150/08. i 94/09.«, zamjenjuju se riječima: »150/08., 94/09., 153/09. i 71/10.«

Članka 2.

Ova Odluka stupa na snagu danom objave u »Narodnim novinama«.

Klasa: 025-04/10-01/146

Urbroj: 338-01-01-10-1

Zagreb, 1. srpnja 2010.

Predsjednik
Upravnog vijeća Hrvatskog zavoda za zdravstveno osiguranje
mr. Dražen Jurković, dr. med., v. r.

Odluka, NN 88/2010-2482
## Izmjena Općih uvjeta ugovora o provođenju specijalističko-konzilijarne i bolničke zdravstvene zaštite iz obveznog zdravstvenog osiguranja

### NN 88/2010 (14.7.2010.), Izmjena Općih uvjeta ugovora o provođenju specijalističko-konzilijarne i bolničke zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2484

Na osnovi članka 71. Zakona o obveznom zdravstvenom osiguranju (»Narodne novine« broj 150/08., 94/09., 153/09. i 71/10.), članka 295. Zakona o obveznim odnosima (»Narodne novine« broj 35/05. i 41/08.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09. i 33/10.) Upravno vijeće Hrvatskog zavoda za zdravstveno osiguranje na 13. sjednici održanoj 1. srpnja 2010. godine donijelo je

IZMJENU

OPĆIH UVJETA UGOVORA O PROVOĐENJU SPECIJALISTIČKO-KONZILIJARNE I BOLNIČKE ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Općim uvjetima ugovora o provođenju specijalističko-konzilijarne i bolničke zdravstvene zaštite iz obveznog zdravstvenog osiguranja (»Narodne novine« broj 50/10., 71/10.) u članku 7. stavku 2. tiskanica »Prijava ozljede/bolesti« mijenja se, tiskana je uz ove Izmjene Općih uvjeta i čini njihov sastavni dio.

Članak 2.

Ove Izmjene Općih uvjeta objavljuju se u »Narodnim novinama«.

Klasa: 025-04/10-01/143

Urbroj: 338-01-01-10-1

Zagreb, 1. srpnja 2010.

Predsjednik
Upravnog vijeća Hrvatskog zavoda za zdravstveno osiguranje
mr. Dražen Jurković, dr. med., v. r.

![](dodatni/410326.jpg)

Izmjene i dopune, NN 88/2010-2484
## Rješenje kojim se Dubravki Davutović i Barbari Boronić Nikić, vlasnici obrta Una zastupanje u osiguranju, zajednički obrt, vl. Dubravka Davutović i Barbara Boronić Nikić, Velika Gorica, izdaje dozvola za obavljanje djelatnosti zastupanja u osiguranju

### NN 88/2010 (14.7.2010.), Rješenje kojim se Dubravki Davutović i Barbari Boronić Nikić, vlasnici obrta Una zastupanje u osiguranju, zajednički obrt, vl. Dubravka Davutović i Barbara Boronić Nikić, Velika Gorica, izdaje dozvola za obavljanje djelatnosti zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2488

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), odlučujući o zahtjevu Dubravke Davutović iz Velike Gorice, Donje Podotočje 41 i Barbare Boronić Nikić iz Zagreba Ivana Botterija 8, vlasnica obrta Una zastupanje u osiguranju, zajednički obrt, vl. Dubravka Davutović i Barbara Boronić Nikić, Velika Gorica, Zagrebačka 41, za izdavanje dozvole za obavljanje djelatnosti zastupanja u osiguranju na stanici za tehnički pregled vozila H-64 CVH STP »Donji Miholjac« u Donjem Miholjcu, Kolodvorska 103, na sjednici održanoj 8. srpnja 2010. donijela je

RJEŠENJE

I. Dubravki Davutović iz Velike Gorice, Donje Podotočje 41, vlasnici obrta Una zastupanje u osiguranju, zajednički obrt, vl. Dubravka Davutović i Barbara Boronić Nikić, Velika Gorica, Zagrebačka 41, izdaje se dozvola za obavljanje djelatnosti zastupanja u osiguranju na stanici za tehnički pregled vozila H-64 CVH STP »Donji Miholjac« u Donjem Miholjcu, Kolodvorska 103.

II. Barbari Boronić Nikić iz Zagreba, Ivana Botterija 8, vlasnici obrta Una zastupanje u osiguranju, zajednički obrt, vl. Dubravka Davutović i Barbara Boronić Nikić, Velika Gorica, Zagrebačka 41, izdaje se dozvola za obavljanje djelatnosti zastupanja u osiguranju na stanici za tehnički pregled vozila H-64 CVH STP »Donji Miholjac« u Donjem Miholjcu, Kolodvorska 103.

III. Izreka ovog rješenja objavit će se u »Narodnim novinama«.

Klasa: UP/I-453-02/10-38/4

Urbroj: 326-112-10-2

Zagreb, 8. srpnja 2010.

Zamjenik predsjednika Uprave
Ivo Šulenta, v. r.

Rješenje, NN 88/2010-2488
## Rješenje kojim se daje suglasnost društvu za upravljanje investicijskim fondovima OTP Invest d.o.o iz Zagreba, na imenovanje člana Uprave društva Darka Brborovića

### NN 88/2010 (14.7.2010.), Rješenje kojim se daje suglasnost društvu za upravljanje investicijskim fondovima OTP Invest d.o.o iz Zagreba, na imenovanje člana Uprave društva Darka Brborovića

HRVATSKA AGENCIJA ZA NADZOR FINANCIJSKIH USLUGA

2489

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 27. Zakona o investicijskim fondovima (»Narodne novine« broj 150/05), i članaka 2., 3., 4. i 4a. Pravilnika o uvjetima za obavljanje poslova članova uprave društva za upravljanje investicijskim fondovima (»Narodne novine« broj 29/06 i 130/08), Uprava Hrvatske agencije za nadzor financijskih usluga, odlučujući o zahtjevu društva OTP Invest d.o.o, iz Zagreba, Avenija Dubrovnik 16/IV, u predmetu izdavanja suglasnosti za imenovanje člana Uprave društva Darka Brborovića iz Zagreba, Ožujska 15, na sjednici održanoj 8. srpnja 2010., donijela je

RJEŠENJE

1. Daje se suglasnost društvu za upravljanje investicijskim fondovima OTP Invest d.o.o iz Zagreba, Avenija Dubrovnik 16/IV, na imenovanje člana Uprave društva Darka Brborovića iz Zagreba, Ožujska 15.

2. Izreka ovoga rješenja objavit će se u »Narodnim novinama«.

Klasa: UP/I-451-04/10-05/12

Urboj: 326-113-10-06

Zagreb, 8. srpnja 2010.

Zamjenik predsjednika Uprave
Ivo Šulenta, v. r.

Rješenje, NN 88/2010-2489
## Rješenje kojim se daje odobrenje Marinku-Šantu Miletiću za obavljanje funkcije člana uprave OTP Invest društva s ograničenom odgovornošću za upravljanje fondovima, Zagreb

### NN 88/2010 (14.7.2010.), Rješenje kojim se daje odobrenje Marinku-Šantu Miletiću za obavljanje funkcije člana uprave OTP Invest društva s ograničenom odgovornošću za upravljanje fondovima, Zagreb

HRVATSKA AGENCIJA ZA NADZOR FINANCIJSKIH USLUGA

2490

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 27. Zakona o investicijskim fondovima (»Narodne novine« broj 150/05) i članaka 2. Pravilnika o uvjetima za obavljanje poslova članova uprave društva za upravljanje investicijskim fondovima (»Narodne novine« broj 29/06 i 130/08), Uprava Hrvatske agencija za nadzor financijskih usluga, odlučujući o zahtjevu Nadzornog odbora OTP Invest društva s ograničenom odgovornošću za upravljanje fondovima d.o.o., Zagreb, Avenija Dubrovnik 16/IV, u predmetu izdavanja odobrenja Marinku-Šantu Miletiću iz Rtine, Miletići 124, za obavljanje funkcije člana Uprave OTP Invest društva s ograničenom odgovornošću za upravljanje fondovima, Zagreb, Avenija Dubrovnik 16/IV, na sjednici održanoj 8. srpnja 2010. godine donijela je

RJEŠENJE

1. Daje se odobrenje Marinku-Šantu Miletiću iz Rtine, Miletići 124, za obavljanje funkcije člana uprave OTP Invest društva s ograničenom odgovornošću za upravljanje fondovima, Zagreb, Avenija Dubrovnik 16/IV.

2. Izreka ovog rješenja objavit će se u »Narodnim novinama«.

Klasa: UP/I-451-04/10-05/11

Urbroj: 326-113-10-7

Zagreb, 8. srpnja 2010.

Zamjenik predsjednika Uprave
Ivo Šulenta, v. r.

Rješenje, NN 88/2010-2490
## Odluka o potvrđivanju Godišnjih financijskih izvještaja Hrvatske banke za obnovu i razvitak za 2009. godinu

### NN 89/2010 (19.7.2010.), Odluka o potvrđivanju Godišnjih financijskih izvještaja Hrvatske banke za obnovu i razvitak za 2009. godinu

HRVATSKI SABOR

2492

Na temelju članka 80. Ustava Republike Hrvatske i članka 22. stavka 1. Zakona o Hrvatskoj banci za obnovu i razvitak (»Narodne novine«, br. 138/06.), Hrvatski sabor na sjednici 9. srpnja 2010., donio je

ODLUKU

O POTVRĐIVANJU GODIŠNJIH FINANCIJSKIH IZVJEŠTAJA HRVATSKE BANKE ZA OBNOVU I RAZVITAK ZA 2009. GODINU

Potvrđuju se Godišnji financijski izvještaji Hrvatske banke za obnovu i razvitak za 2009. godinu koji je utvrdio Nadzorni odbor Hrvatske banke za obnovu i razvitak na sjednici 21. travnja 2010.

Klasa: 021-12/10-09/19

Zagreb, 9. srpnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 89/2010-2492
## Odluka o izmjeni Odluke o osnivanju Istražnog povjerenstva za utvrđivanje činjenica u vezi privatizacije INA- Industrija nafte d.d. te svih ugovora i dodataka ugovora između Vlade Republike Hrvatske i strateškog partnera Mol Hungarian Oil and Gas Plc.

### NN 89/2010 (19.7.2010.), Odluka o izmjeni Odluke o osnivanju Istražnog povjerenstva za utvrđivanje činjenica u vezi privatizacije INA- Industrija nafte d.d. te svih ugovora i dodataka ugovora između Vlade Republike Hrvatske i strateškog partnera Mol Hungarian Oil and Gas Plc.

HRVATSKI SABOR

2493

Na temelju članka 3. Zakona o istražnim povjerenstvima (»Narodne novine«, br. 24/96.), Hrvatski sabor na sjednici 9. srpnja 2010., donio je

ODLUKU

O IZMJENI ODLUKE O OSNIVANJU ISTRAŽNOG POVJERENSTVA ZA UTVRĐIVANJE ČINJENICA U VEZI PRIVATIZACIJE INA – Industrija nafte d.d. TE SVIH UGOVORA I DODATAKA UGOVORA IZMEĐU VLADE REPUBLIKE HRVATSKE I STRATEŠKOG PARTNERA MOL HUNGARIAN OIL AND GAS PLC.

I.

U Odluci o osnivanju Istražnog povjerenstva za utvrđivanje činjenica u vezi privatizacije INA – Industrija nafte d.d. te svih ugovora i dodataka ugovora između Vlade Republike Hrvatske i strateškog partnera Mol Hungarian oil and gas plc. (»Narodne novine«, br. 53/10.) u točki V. riječi: »u roku od tri (3) mjeseca« zamjenjuju se riječima: »u roku od 6 mjeseci.«

II.

Ova Odluka stupa na snagu danom donošenja.

Klasa: 021-12/10-14/04

Zagreb, 9. srpnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 89/2010-2493
## Odluka o razrješenju članice i izboru člana Odbora za financije i državni proračun Hrvatskoga sabora

### NN 89/2010 (19.7.2010.), Odluka o razrješenju članice i izboru člana Odbora za financije i državni proračun Hrvatskoga sabora

HRVATSKI SABOR

2494

Na temelju članka 80. Ustava Republike Hrvatske i članka 66. Poslovnika Hrvatskoga sabora, Hrvatski sabor na sjednici 9. srpnja 2010., donio je

ODLUKU

O RAZRJEŠENJU ČLANICE I IZBORU ČLANA ODBORA ZA FINANCIJE I DRŽAVNI PRORAČUN HRVATSKOGA SABORA

I.

Razrješuje se dužnosti članica Odbora za financije i državni proračun Hrvatskoga sabora NADA ČAVLOVIĆ SMILJANEC.

II.

Za člana Odbora za financije i državni proračun Hrvatskoga sabora bira se IVO JELUŠIĆ.

Klasa: 021-13/10-03/28

Zagreb, 9. srpnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 89/2010-2494
## Odluka o izboru člana Odbora za turizam Hrvatskoga sabora

### NN 89/2010 (19.7.2010.), Odluka o izboru člana Odbora za turizam Hrvatskoga sabora

HRVATSKI SABOR

2495

Na temelju članka 80. Ustava Republike Hrvatske i članka 70. Poslovnika Hrvatskoga sabora, Hrvatski sabor na sjednici 9. srpnja 2010., donio je

ODLUKU

O IZBORU ČLANA ODBORA ZA TURIZAM HRVATSKOGA SABORA

Za člana Odbora za turizam Hrvatskoga sabora bira se IVO JELUŠIĆ.

Klasa: 021-13/10-03/29

Zagreb, 9. srpnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 89/2010-2495
## Odluka o izboru članice Odbora za predstavke i pritužbe Hrvatskoga sabora

### NN 89/2010 (19.7.2010.), Odluka o izboru članice Odbora za predstavke i pritužbe Hrvatskoga sabora

HRVATSKI SABOR

2496

Na temelju članka 80. Ustava Republike Hrvatske i članka 94. Poslovnika Hrvatskoga sabora, Hrvatski sabor na sjednici 9. srpnja 2010., donio je

ODLUKU

O IZBORU ČLANICE ODBORA ZA PREDSTAVKE I PRITUŽBE HRVATSKOGA SABORA

Za članicu Odbora za predstavke i pritužbe Hrvatskoga sabora bira se NADA ČAVLOVIĆ SMILJANEC.

Klasa: 021-13/10-03/30

Zagreb, 9. srpnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 89/2010-2496
## Odluka o razrješenju člana Odbora za regionalni razvoj, šumarstvo i vodno gospodarstvo Hrvatskoga sabora

### NN 89/2010 (19.7.2010.), Odluka o razrješenju člana Odbora za regionalni razvoj, šumarstvo i vodno gospodarstvo Hrvatskoga sabora

HRVATSKI SABOR

2497

Na temelju članka 80. Ustava Republike Hrvatske i članka 88.b Poslovnika Hrvatskoga sabora, Hrvatski sabor na sjednici 9. srpnja 2010., donio je

ODLUKU

O RAZRJEŠENJU ČLANA ODBORA ZA REGIONALNI RAZVOJ, ŠUMARSTVO I VODNO GOSPODARSTVO HRVATSKOGA SABORA

Razrješuje se član Odbora za regionalni razvoj, šumarstvo i vodno gospodarstvo Hrvatskoga sabora iz reda javnih, znanstvenih i stručnih djelatnika mr. sc. VLADIMIR KOVAČEVIĆ.

Klasa: 021-13/10-07/25

Zagreb, 9. srpnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 89/2010-2497
## Odluka o razrješenju člana Odbora za ravnopravnost spolova Hrvatskoga sabora

### NN 89/2010 (19.7.2010.), Odluka o razrješenju člana Odbora za ravnopravnost spolova Hrvatskoga sabora

HRVATSKI SABOR

2498

Na temelju članka 80. Ustava Republike Hrvatske i članka 101. Poslovnika Hrvatskoga sabora, Hrvatski sabor na sjednici 9. srpnja 2010., donio je

ODLUKU

O RAZRJEŠENJU ČLANA ODBORA ZA RAVNOPRAVNOST SPOLOVA HRVATSKOGA SABORA

Razrješuje se član Odbora za ravnopravnost spolova Hrvatskoga sabora iz reda nevladinih udruga, znanstvenih i stručnih institucija koje se bave promicanjem ravnopravnosti spolova i zaštite ljudskih prava RADOSLAV MARIĆ.

Klasa: 021-13/10-07/24

Zagreb, 9. srpnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 89/2010-2498
## Odluka o imenovanju članova Nadzornog odbora Hrvatskog fonda za privatizaciju

### NN 89/2010 (19.7.2010.), Odluka o imenovanju članova Nadzornog odbora Hrvatskog fonda za privatizaciju

HRVATSKI SABOR

2499

Na temelju članka 80. Ustava Republike Hrvatske i članka 8. stavka 2. Zakona o Hrvatskom fondu za privatizaciju (»Narodne novine«, br. 84/92., 70/93., 76/93., 19/94., 52/94. i 87/96.), Hrvatski sabor na sjednici 9. srpnja 2010., donio je

ODLUKU

O IMENOVANJU ČLANOVA NADZORNOG ODBORA HRVATSKOG FONDA ZA PRIVATIZACIJU

I.

U Nadzorni odbor Hrvatskoga fonda za privatizaciju imenuju se:

iz reda zastupnika

mr. sc. VESNA BUTERIN,

MILIVOJ ŠKVORC,

SLAVKO LINIĆ,

IVO JELUŠIĆ

iz reda uglednih financijskih stručnjaka

IVAN JELENČIĆ,

TIHOMIR DOMAZET.

II.

Član Nadzornog odbora Hrvatskoga fonda za privatizaciju po položaju je:

dr. sc. DRAGAN KOVAČEVIĆ, predsjednik Odbora za gospodarstvo Hrvatskoga sabora,

dr. sc. GORAN MARIĆ, predsjednik Odbora za financije i državni proračun Hrvatskoga sabora,

MARIN BRKARIĆ, predsjednik Odbora za turizam Hrvatskoga sabora.

Klasa: 021-13/10-06/08

Zagreb, 9. srpnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 89/2010-2499
## Odluka o razrješenju predsjednika i članova Upravnog vijeća Hrvatske energetske regulatorne agencije

### NN 89/2010 (19.7.2010.), Odluka o razrješenju predsjednika i članova Upravnog vijeća Hrvatske energetske regulatorne agencije

HRVATSKI SABOR

2500

Na temelju članka 80. Ustava Republike Hrvatske i članka 18. stavka 5. Zakona o regulaciji energetskih djelatnosti (»Narodne novine«, br. 177/04. i 76/07.), Hrvatski sabor na sjednici 9. srpnja 2010., donio je

ODLUKU

O RAZRJEŠENJU PREDSJEDNIKA I ČLANOVA UPRAVNOG VIJEĆA HRVATSKE ENERGETSKE REGULATORNE AGENCIJE

I.

Razrješuje se TOMO GALIĆ dužnosti predsjednika Upravnog vijeća Hrvatske energetske regulatorne agencije.

II.

Razrješuju se dužnosti članovi Upravnog vijeća Hrvatske energetske regulatorne agencije:

– DARKO PAVLOVIĆ,

– DUBRAVKA ŠTEFANEC,

– prof. dr. sc. ANTE MARUŠIĆ,

– LORIDANA SMOLJANIĆ.

Klasa: 021-13/10-07/14

Zagreb, 9. srpnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 89/2010-2500
## Odluka o imenovanju predsjednika i dijela članova Upravnog vijeća Hrvatske energetske regulatorne agencije

### NN 89/2010 (19.7.2010.), Odluka o imenovanju predsjednika i dijela članova Upravnog vijeća Hrvatske energetske regulatorne agencije

HRVATSKI SABOR

2501

Na temelju članka 80. Ustava Republike Hrvatske i članka 16. stavka 2. i 5. Zakona o regulaciji energetskih djelatnosti (»Narodne novine«, br. 177/04. i 76/07.), Hrvatski sabor na sjednici 9. srpnja 2010., donio je

ODLUKU

O IMENOVANJU PREDSJEDNIKA I DIJELA ČLANOVA UPRAVNOG VIJEĆA HRVATSKE ENERGETSKE REGULATORNE AGENCIJE

I.

Imenuje se mr. sc. DANIJEL ŽAMBOKI predsjednikom Upravnog vijeća Hrvatske energetske regulatorne agencije, do 30. rujna 2012.

II.

Za članove Upravnog vijeća Hrvatske energetske regulatorne agencije, imenuju se:

– TOMISLAV JUREKOVIĆ, do 30. rujna 2014.,

– dr. sc. IGOR SUTLOVIĆ, do 30.rujna 2013.,

– DUNJA TRAKOŠTANEC JOKIĆ, do 30. rujna 2011.

III.

Imenovani predsjednik i članovi Upravnog vijeća Hrvatske energetske regulatorne agencije stupaju na dužnost danom razrješenja s dužnosti predsjednika i članova Upravnog vijeća Hrvatske energetske regulatorne agencije, razriješenih prije isteka mandata.

IV.

Ova Odluka stupa na snagu danom donošenja.

Klasa: 021-13/10-07/21

Zagreb, 9. srpnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 89/2010-2501
## Odluka o izmjeni Odluke o osnivanju i zadaćama Nacionalnog odbora za odgoj i obrazovanje za ljudska prava i demokratsko građanstvo

### NN 89/2010 (19.7.2010.), Odluka o izmjeni Odluke o osnivanju i zadaćama Nacionalnog odbora za odgoj i obrazovanje za ljudska prava i demokratsko građanstvo

VLADA REPUBLIKE HRVATSKE

2519

Na temelju članka 23. stavaka 1. i 3. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), Vlada Republike Hrvatske je na sjednici održanoj 15. srpnja 2010. godine donijela

ODLUKU

O IZMJENI ODLUKE O OSNIVANJU I ZADAĆAMA NACIONALNOG ODBORA ZA ODGOJ I OBRAZOVANJE ZA LJUDSKA PRAVA I DEMOKRATSKO GRAĐANSTVO

I.

U Odluci o osnivanju i zadaćama Nacionalnog odbora za odgoj i obrazovanje za ljudska prava i demokratsko građanstvo (»Narodne novine«, broj 50/2010), u točki II. stavku 1. alineja 9.: »– predstavnik/ica Ureda za ljudska prava« briše se, a alineje 10. – 17. postaju alineje 9. – 16.

Dosadašnja alineja 17. koja je postala alineja 16. mijenja se i glasi: »– tri predstavnika/ice organizacija civilnoga društva iz područja zaštite i promicanja ljudskih prava.«.

U stavku 3. riječi: »predstavnika/icu organizacija civilnoga društva« zamjenjuju se riječima: »predstavnike/ice organizacija civilnoga društva«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 004-01/10-02/02

Urbroj: 5030104-10-3

Zagreb, 15. srpnja 2010.

Predsjednica
Jadranka Kosor, dipl. iur., v. r.

Odluka, NN 89/2010-2519
## Odluka o izmjenama Odluke o davanju koncesije za posebnu uporabu pomorskog dobra u svrhu postavljanja podzemnog cjevovoda i izgradnje dijela ceste na dijelu katastarske čestice zemlje 10350 k.o. Omišalj

### NN 89/2010 (19.7.2010.), Odluka o izmjenama Odluke o davanju koncesije za posebnu uporabu pomorskog dobra u svrhu postavljanja podzemnog cjevovoda i izgradnje dijela ceste na dijelu katastarske čestice zemlje 10350 k.o. Omišalj

VLADA REPUBLIKE HRVATSKE

2520

Na temelju članka 19. stavka 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 15. srpnja 2010. godine donijela

ODLUKU

O IZMJENAMA ODLUKE O DAVANJU KONCESIJE ZA POSEBNU UPORABU POMORSKOG DOBRA U SVRHU POSTAVLJANJA PODZEMNOG CJEVOVODA I IZGRADNJE DIJELA CESTE NA DIJELU KATASTARSKE ČESTICE ZEMLJE 10350 k.o. OMIŠALJ

I.

U Odluci o davanju koncesije za posebnu uporabu pomorskog dobra u svrhu postavljanja podzemnog cjevovoda i izgradnje dijela ceste na dijelu katastarske čestice zemlje 10350 k.o. Omišalj (»Narodne novine«, br. 49/2008 i 50/2009) u nazivu Odluke riječi: »na dijelu katastarske čestice zemlje 10350 k.o. Omišalj« zamjenjuju se riječima: »i građevine za smještaj opreme tehnološkog procesa sušenja PVC praha na novoformiranoj čestici zemljišta zemljišnoknjižne oznake 14051 prema novoj katastarskoj izmjeri za k.o. Omišalj«.

II.

Točka I. mijenja se i glasi:

»I.

Vlada Republike Hrvatske (u daljnjem tekstu: Davatelj koncesije), na temelju zahtjeva trgovačkog društva Dina Petrokemija d.d. proizvodnja, terminali i servisi iz Omišlja (u daljnjem tekstu: Ovlaštenik koncesije), daje koncesiju za posebnu uporabu pomorskog dobra u svrhu postavljanja podzemnog cjevovoda, izgradnje dijela ceste i građevine za smještaj opreme tehnološkog procesa sušenja PVC praha na novoformiranoj čestici zemljišta zemljišnoknjižne oznake 14051 prema novoj katastarskoj izmjeri za k.o. Omišalj.«.

III.

Točka II. mijenja se i glasi:

»II.

Površina čestice, koja se daje u koncesiju, iznosi 1557 metara kvadratnih, a kako je prikazano na grafičkom prilogu – kopiji katastarskog plana, u mjerilu 1:1000, koji čini Prilog 1. ove Odluke i ne objavljuje se u »Narodnim novinama.«.

IV.

Ovlašćuje se ministar mora, prometa i infrastrukture da zaključi dodatak Ugovoru o koncesiji u roku 30 dana od dana donošenja ove Odluke.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/08-02/03

Urbroj: 5030116-10-1

Zagreb, 15. srpnja 2010.

Predsjednica
Jadranka Kosor, dipl. iur., v. r.

Odluka, NN 89/2010-2520
## Rješenje o razrješenju državne tajnice Ministarstva zdravstva i socijalne skrbi

### NN 89/2010 (19.7.2010.), Rješenje o razrješenju državne tajnice Ministarstva zdravstva i socijalne skrbi

VLADA REPUBLIKE HRVATSKE

2521

Na temelju članka 30. stavka 4. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004 i 77/2009), članka 40. stavka 1. Zakona o sustavu državne uprave (»Narodne novine« br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007), Vlada Republike Hrvatske je na sjednici održanoj 13. srpnja 2010. godine donijela

RJEŠENJE

O RAZRJEŠENJU DRŽAVNE TAJNICE MINISTARSTVA ZDRAVSTVA I SOCIJALNE SKRBI

Razrješuje se DORICA NIKOLIĆ dužnosti državne tajnice Ministarstva zdravstva i socijalne skrbi, na osobni zahtjev.

Klasa: 080-02/ 10-02/110

Urbroj: 50304/2-10-01

Zagreb, 13. srpnja 2010.

Predsjednica
Jadranka Kosor, dipl. iur., v. r.

Rješenje, NN 89/2010-2521
## Rješenje o razrješenju članice Upravnog vijeća Hrvatskog zavoda za mirovinsko osiguranje

### NN 89/2010 (19.7.2010.), Rješenje o razrješenju članice Upravnog vijeća Hrvatskog zavoda za mirovinsko osiguranje

VLADA REPUBLIKE HRVATSKE

2522

Na temelju članka 30. stavka 4. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004 i 77/2009), članka 131. stavka 2. Zakona o mirovinskom osiguranju (»Narodne novine« br. 102/98, 127/2000, 59/2001, 109/2001, 147/2002, 117/2003, 30/2004, 177/2004, 92/2005, 79/2007 i 35/2008) i članka 17. stavka 2. Statuta Hrvatskog zavoda za mirovinsko osiguranje (»Narodne novine« br. 163/98, 78/2003 i 86/2003), Vlada Republike Hrvatske je na sjednici održanoj 13. srpnja 2010. godine donijela

RJEŠENJE

O RAZRJEŠENJU ČLANICE UPRAVNOG VIJEĆA HRVATSKOG ZAVODA ZA MIROVINSKO OSIGURANJE

Razrješuje se DORICA NIKOLIĆ dužnosti članice Upravnog vijeća Hrvatskog zavoda za mirovinskog osiguranje.

Klasa: 080-02/10-02/111

Urbroj: 50304/2-10-01

Zagreb, 13. srpnja 2010.

Predsjednica
Jadranka Kosor, dipl. iur., v. r.

Rješenje, NN 89/2010-2522
## Rješenje o razrješenju članice Povjerenstva Vlade Republike Hrvatske za osobe s invaliditetom

### NN 89/2010 (19.7.2010.), Rješenje o razrješenju članice Povjerenstva Vlade Republike Hrvatske za osobe s invaliditetom

VLADA REPUBLIKE HRVATSKE

2523

Na temelju članka 30. stavka 4. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004 i 77/2009) i točke VII. Odluke o osnivanju Povjerenstva Vlade Republike Hrvatske za osobe s invaliditetom (»Narodne novine« br. 102/2000, 6/2001, 167/2003, 23/2004, 14/2008, 15/2009, 36/2009 i 132/2009), Vlada Republike Hrvatske je na sjednici održanoj 13. srpnja 2010. godine donijela

RJEŠENJE

O RAZRJEŠENJU ČLANICE POVJERENSTVA VLADE REPUBLIKE HRVATSKE ZA OSOBE S INVALIDITETOM

Razrješuje se DORICA NIKOLIĆ dužnosti članice Povjerenstva Vlade Republike Hrvatske za osobe s invaliditetom.

Klasa: 080-02/ 10-02/112

Urbroj: 50304/2-10-01

Zagreb, 13. srpnja 2010.

Predsjednica
Jadranka Kosor, dipl. iur., v. r.

Rješenje, NN 89/2010-2523
## Rješenje o razrješenju članice Povjerenstva za suzbijanje zlouporabe droga

### NN 89/2010 (19.7.2010.), Rješenje o razrješenju članice Povjerenstva za suzbijanje zlouporabe droga

VLADA REPUBLIKE HRVATSKE

2524

Na temelju članka 30. stavka 4. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004 i 77/2009) i točke III. stavka 3. Odluke o osnivanju Povjerenstva za suzbijanje zlouporabe droga od 12. rujna 2002., 18. veljače 2004., 1. listopada 2009. i 4. veljače 2010., Vlada Republike Hrvatske je na sjednici održanoj 13. srpnja 2010. godine donijela

RJEŠENJE

O RAZRJEŠENJU ČLANICE POVJERENSTVA ZA SUZBIJANJE ZLOUPORABE DROGA

Razrješuje se DORICA NIKOLIĆ dužnosti članice Povjerenstva za suzbijanje zlouporabe droga.

Klasa: 080-02/10-02/91

Urbroj: 50304/2-10-03

Zagreb, 13. srpnja 2010.

Predsjednica
Jadranka Kosor, dipl. iur., v. r.

Rješenje, NN 89/2010-2524
## Rješenje o razrješenju predsjednice Povjerenstva Vlade Republike Hrvatske za prevenciju poremećaja u ponašanju djece i mladih

### NN 89/2010 (19.7.2010.), Rješenje o razrješenju predsjednice Povjerenstva Vlade Republike Hrvatske za prevenciju poremećaja u ponašanju djece i mladih

VLADA REPUBLIKE HRVATSKE

2525

Na temelju članka 30. stavka 4. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004 i 77/2009) i točke V. Odluke o osnivanju Povjerenstva Vlade Republike Hrvatske za prevenciju poremećaja u ponašanju djece i mladih (»Narodne novine« br. 139/97, 99/2000, 36/2002, 23/2004 i 128/2004), Vlada Republike Hrvatske je na sjednici održanoj 13. srpnja 2010. godine donijela

RJEŠENJE

O RAZRJEŠENJU PREDSJEDNICE POVJERENSTVA VLADE REPUBLIKE HRVATSKE ZA PREVENCIJU POREMEĆAJA U PONAŠANJU DJECE I MLADIH

Razrješuje se DORICA NIKOLIĆ dužnosti predsjednice Povjerenstva Vlade Republike Hrvatske za prevenciju poremećaja u ponašanju djece i mladih.

Klasa: 080-02/10-02/53

Urbroj: 50304/2-10-03

Zagreb, 13. srpnja 2010.

Predsjednica
Jadranka Kosor, dipl. iur., v. r.

Rješenje, NN 89/2010-2525
## Rješenje o razrješenju članice Savjeta za populacijsku politiku

### NN 89/2010 (19.7.2010.), Rješenje o razrješenju članice Savjeta za populacijsku politiku

VLADA REPUBLIKE HRVATSKE

2526

Na temelju članka 30. stavka 4. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004 i 77/2009), a u smislu točaka III. i IV. Odluke o osnivanju Savjeta za populacijsku politiku (»Narodne novine« br. 23/2004, 44/2008, 100/2008 i 132/2009), Vlada Republike Hrvatske je na sjednici održanoj 13. srpnja 2010. godine donijela

RJEŠENJE

O RAZRJEŠENJU ČLANICE SAVJETA ZA POPULACIJSKU POLITIKU

Razrješuje se DORICA NIKOLIĆ dužnosti članice Savjeta za populacijsku politiku.

Klasa: 080-02/ 10-02/113

Urbroj: 50304/2-10-01

Zagreb, 13. srpnja 2010.

Predsjednica
Jadranka Kosor, dipl. iur., v. r.

Rješenje, NN 89/2010-2526
## Pravilnik o načinu vođenja evidencije o izdanim putnim ispravama u diplomatskim misijama ili konzularnim uredima Republike Hrvatske u inozemstvu

### NN 89/2010 (19.7.2010.), Pravilnik o načinu vođenja evidencije o izdanim putnim ispravama u diplomatskim misijama ili konzularnim uredima Republike Hrvatske u inozemstvu

MINISTARSTVO UNUTARNJIH POSLOVA

2529

Na temelju članka 50. Zakona o putnim ispravama hrvatskih državljana (»Narodne novine« broj: 77/99., 133/02., 48/05. i 74/09.) ministar unutarnjih poslova, uz suglasnost ministra vanjskih poslova i europskih integracija, donosi

PRAVILNIK

O NAČINU VOĐENJA EVIDENCIJE O IZDANIM PUTNIM ISPRAVAMA U DIPLOMATSKIM MISIJAMA ILI KONZULARNIM UREDIMA REPUBLIKE HRVATSKE U INOZEMSTVU

Članak 1.

Evidencija o putnim ispravama izdanim u diplomatskim misijama ili konzularnim uredima Republike Hrvatske u inozemstvu (u daljnjem tekstu: diplomatske misije i konzularni uredi) vodi se:

1. na informacijskom sustavu (elektronskim bazama podataka)

2. u upisniku predmeta upravnog postupka.

Članak 2.

Diplomatske misije i konzularni uredi evidenciju o izdanim putovnicama te odbijenim zahtjevima za izdavanje putovnica vode na elektronskim bazama podataka Ministarstva vanjskih poslova i europskih integracija.

Evidencija o izdanim putovnicama vodi se i na elektronskim bazama podataka Ministarstva unutarnjih poslova, koje za diplomatske misije i konzularne urede vodi Ministarstvo vanjskih poslova i europskih integracija.

Evidencija o nestalim i oduzetim putovnicama vodi se na elektronskim bazama podataka Ministarstva unutarnjih poslova.

Radi ažuriranja evidencije iz stavka 3. ovoga članka, diplomatske misije i konzularni uredi dostavljaju Ministarstvu vanjskih poslova i europskih integracija sve potrebne podatke iz upisnika predmeta upravnog postupka za putovnice izdane u diplomatskim misijama i konzularnim uredima, odnosno Ministarstvu unutarnjih poslova za putovnice izdane u policijskim upravama i policijskim postajama Ministarstva unutarnjih poslova.

Članak 3.

Upisnik predmeta upravnog postupka iz članka 1. stavka 1. točke 2. ovoga Pravilnika vodi se za:

1. zahtjeve za izdavanje putovnice,

2. nestale putovnice,

3. oduzete putovnice,

4. odbijene zahtjeve za izdavanje putovnice,

5. zahtjeve za izdavanje putnog lista.

Članak 4.

Danom stupanja na snagu ovoga Pravilnika prestaje važiti Pravilnik o načinu vođenja evidencije o izdanim putnim ispravama u diplomatskim misijama ili konzularnim uredima Republike Hrvatske u inozemstvu (»Narodne novine«, broj: 109/99.).

Članak 5.

Ovaj Pravilnik stupa na snagu danom objave u »Narodnim novinama«.

Broj: 511-01-152- 25155-2010

Zagreb, 9. srpnja 2010.

Ministar
Tomislav Karamarko, v. r.

Pravilnik, NN 89/2010-2529
## Pravilnik o izmjenama i dopunama Pravilnika o mikrobiološkim kriterijima za hranu

### NN 89/2010 (19.7.2010.), Pravilnik o izmjenama i dopunama Pravilnika o mikrobiološkim kriterijima za hranu

MINISTARSTVO POLJOPRIVREDE, RIBARSTVA I RURALNOG RAZVOJA

2532

Na temelju članka 56. stavka 1. alineje 3. Zakona o hrani (»Narodne novine« broj 46/07), ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNI PRAVILNIKA O MIKROBIOLOŠKIM KRITERIJIMA ZA HRANU[[1]](#footnote-29081-1)

Članak 1.

U Pravilniku o mikrobiološkim kriterijima za hranu (»Narodne novine« broj 74/08, 156/08), Prilog I., Poglavlje 1. KRITERIJI SIGURNOSTI HRANE, u stupcu »Mikroorganizmi / njihovi toksini« u točki 1.24 riječi: »Enterobacter sakazakii« zamjenjuju se riječima: »Cronobacter spp. (Enterobacter sakazakii)«.

Članak 2.

U Prilogu I., Poglavlje 1. KRITERIJI SIGURNOSTI HRANE, u fusnotu 4., iza riječi »- živi školjkaši« dodaju se riječi »- sol namijenjena za konzumaciju«.

Članak 3.

U Prilogu I., Poglavlje 2., KRITERIJI HIGIJENE U PROCESU PROIZVODNJE, potpoglavlje 2.2. Mlijeko i mliječni proizvodi, točka 2.2.1 mijenja se i glasi:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 2.2.1. | Pasterizirano mlijeko i drugi pasterizirani tekući mliječni proizvodi | Enterobateriaceae | 5 | 0 | 10 cfu/ml | ISO 21528-2 | Kraj proizvodnog procesa | Provjera djelotvornosti termičke obrade i prevencije ponovnog zagađenja, kao i kvalitete sirovina |

Članak 4.

U Prilogu I., Poglavlje 2., KRITERIJI HIGIJENE U PROCESU PROIZVODNJE, fusnota 2. mijenja se i glasi:

»2Za točku 2.2.1., 2.2.7., 2.2.9. i 2.2.10. m=M«.

Članak 5.

Ovaj Pravilnik stupa na snagu danom objave u »Narodnim novinama«.

Klasa: 011-02/10-01/167

Urbroj: 525-13-1-0502/10-1

Zagreb, 13. srpnja 2010.

Ministar
Petar Čobanković, v. r.

[[1](#footnote-29081-1-backlink)] Pravilnikom se preuzimaju odredbe Uredbe (EZ-a) br. 365/2010 kojom se mijenja Uredba (EZ-a) br. 2073/2005 o mikrobiološkim kriterijima za hranu u pogledu Enterobacteriaceae u pasteriziranom mlijeku i drugim drugim pasteriziranim tekućim mliječnim proizvodima i Listeria monocytogenes u soli namijenjenoj za konzumaciju

Pravilnik, NN 89/2010-2532
## Izmjene Državnoga pedagoškog standarda predškolskog odgoja i naobrazbe

### NN 90/2010 (21.7.2010.), Izmjene Državnoga pedagoškog standarda predškolskog odgoja i naobrazbe

HRVATSKI SABOR

2537

IZMJENE

DRŽAVNOGA PEDAGOŠKOG STANDARDA PREDŠKOLSKOG ODGOJA I NAOBRAZBE

Članak 1.

U Državnom pedagoškom standardu predškolskog odgoja i naobrazbe (»Narodne novine«, br. 63/08.) u članku 58. iza riječi: »od dana objave u Narodnim novinama« briše se zarez i riječi: »osim odredaba članka 22., 28., 31., 34., 37. i 38. koje stupaju na snagu na dan proteka tri godine te odredaba članka 43., 44., 45., 46., 47., 48., 49., 50. i 51. koje stupaju na snagu na dan proteka pet godina od dana objave ovoga Standarda u Narodnim novinama«.

Članak 2.

U Prilogu – Koeficijent izvodljivosti Državnoga pedagoškog standarda, u tabličnom prikazu koeficijenata izvodljivosti, redovi tabličnog prikaza 2., 4. i 11. mijenjaju se i glase:

|  |  |
| --- | --- |
| Broj djece u odgojno-obrazovnoj skupini (članak 21.) | 2 |
| Broj stručnih suradnika s obzirom na broj odgojno-obrazovnih skupina (članak 31.) | 2 |
| Sustav kvalitete predškolskog odgoja i naobrazbe (članak 52.) | 0 |

Članak 3.

Dječji vrtići osnovani prije stupanja na snagu ovih Izmjena Državnoga pedagoškog standarda predškolskog odgoja i naobrazbe dužni su svoju djelatnost uskladiti s odredbama članka 28., 34., 37. i 38. Standarda najkasnije do 31. prosinca 2011.

Dječji vrtići iz stavka 1. ovoga članka dužni su svoju djelatnost uskladiti s odredbama članka 22., 31., 43., 44. 45., 46., 47., 48., 49., 50. i 51. Standarda najkasnije do 31. prosinca 2013.

Članak 4.

Ove Izmjene Državnoga pedagoškog standarda predškolskog odgoja i naobrazbe stupaju na snagu danom objave u »Narodnim novinama«.

Klasa: 600-01/10-01/04

Zagreb, 15. srpnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Izmjene i dopune, NN 90/2010-2537
## Odluka o ne davanju vjerodostojnog tumačenja članka 41. stavka 1. i članka 42. Zakona o vlasništvu i drugim stvarnim pravima

### NN 90/2010 (21.7.2010.), Odluka o ne davanju vjerodostojnog tumačenja članka 41. stavka 1. i članka 42. Zakona o vlasništvu i drugim stvarnim pravima

HRVATSKI SABOR

2540

Na temelju članka 81. Ustava Republike Hrvatske i članka 173. stavka 3. Poslovnika Hrvatskoga sabora, Hrvatski sabor na sjednici 15. srpnja 2010., donio je

ODLUKU

1. Ne daje se vjerodostojno tumačenje članka 41. stavka 1. i članka 42. Zakona o vlasništvu i drugim stvarnim pravima (»Narodne novine«, br. 91/96., 68/98., 137/99., 22/00., 73/00., 114/01., 79/06., 141/06., 146/08., 38/09. i 153/09.)

Obrazloženje

Odredbe članka 41. stavka 1. i članka 42. Zakona o vlasništvu i drugim stvarnim pravima (»Narodne novine«, br. 91/96., 68/98., 137/99., 22/00., 73/00., 114/01., 79/06., 141/06., 146/08., 38/09. i 153/09.) nedvojbeno i razvidno utvrđuju što se smatra poslovima redovnog odnosno poslovima izvanrednog upravljanja i to uz taksativno nabrajanje poslova za koje je potrebna suglasnost svih suvlasnika nekretnina, te je zbog toga utvrđeno da nema osnove za davanje vjerodostojnog tumačenja tih odredaba Zakona o vlasništvu i drugim stvarnim pravima.

2. Ova Odluka objavit će se u »Narodnim novinama«.

Klasa: 021-12/09-05/43

Zagreb, 15. srpnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 90/2010-2540
## Odluka o potvrđivanju Statuta Agencije za elektroničke medije

### NN 90/2010 (21.7.2010.), Odluka o potvrđivanju Statuta Agencije za elektroničke medije

HRVATSKI SABOR

2541

Na temelju članka 81. Ustava Republike Hrvatske i članka 66. stavka 2. Zakona o elektroničkim medijima (»Narodne novine«, br. 153/09.) Hrvatski sabor na sjednici 15. srpnja 2010., donio je

ODLUKU

O POTVRĐIVANJU STATUTA AGENCIJE ZA ELEKTRONIČKE MEDIJE

Potvrđuje se Statut Agencije za elektroničke medije koji je donijelo Vijeće za elektroničke medije 9. travnja 2010.

Klasa: 021-12/10-09/05

Zagreb, 15. srpnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 90/2010-2541
## Odluka o imenovanju članova Vijeća za vodne usluge

### NN 90/2010 (21.7.2010.), Odluka o imenovanju članova Vijeća za vodne usluge

HRVATSKI SABOR

2542

Na temelju članka 81. Ustava Republike Hrvatske i članka 217. stavka 3. Zakona o vodama (»Narodne novine«, br. 153/09.), Hrvatski sabor na sjednici 15. srpnja 2010., donio je

ODLUKU

O IMENOVANJU ČLANOVA VIJEĆA ZA VODNE USLUGE

Za članove Vijeća za vodne usluge imenuju se:

– ELIZABETA KOS,

– IVANA VARGAŠEVIĆ,

– DRENKA GRUBIŠIĆ,

– VLADIMIR ŠIMIĆ,

– ZDRAVKO DIJAKOVIĆ,

– IRENA MILIČEVIĆ,

– MARKO ERCEGOVIĆ,

– MILKA KOSANOVIĆ,

– TOMISLAV KEZELJ.

Klasa: 021-13/10-07/19

Zagreb, 15. srpnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 90/2010-2542
## Pravilnik o izmjenama Pravilnika o obavješćivanju o proizvodu koji je opasan za potrošače

### NN 90/2010 (21.7.2010.), Pravilnik o izmjenama Pravilnika o obavješćivanju o proizvodu koji je opasan za potrošače

MINISTARSTVO GOSPODARSTVA, RADA I PODUZETNIŠTVA

2543

Na temelju članka 7. stavka 8. Zakona o općoj sigurnosti proizvoda (»Narodne novine« broj 30/09) ministar gospodarstva, rada i poduzetništva donosi

PRAVILNIK

O IZMJENAMA PRAVILNIKA O OBAVJEŠĆIVANJU O PROIZVODU KOJI JE OPASAN ZA POTROŠAČE

Članak 1.

U članku 10. riječi: »osim odredbi članka 3. podstavka 3. i 4« zamjenjuju se riječima: »osim odredbi članka 3. stavka 1. podstavka 4. i 5«.

Članak 2.

U članku 6. stavku 2. iza riječi: »Pravilnika« stavlja se točka, a riječi:«, a podatke iz odjeljka 6. dužni su dostaviti kad prikupe podatke iz članka 5. stavka 1. ovoga Pravilnika, a najkasnije u roku od 15 dana od dana saznanja za postojanje opasnosti.« brišu se.

Članak 3.

U članku 7. stavku 5. riječi: » nadležnim tijelima iz članka 3. stavka 1. ovog Pravilnika« zamjenjuju se riječima: »nadležnim (inspekcijskim) tijelima iz članka 4. stavka 1. ovog Pravilnika«.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/10-01/57

Urbroj: 526-05-02-03/1-10-3

Zagreb, 7. srpnja 2010.

Ministar
mr. sc. Đuro Popijač, v. r.

Pravilnik, NN 90/2010-2543
## Rješenje kojim se investicijskom društvu Finesa Capital d.d., sa sjedištem u Varaždinu, odobrava proširenje odobrenja za rad

### NN 90/2010 (21.7.2010.), Rješenje kojim se investicijskom društvu Finesa Capital d.d., sa sjedištem u Varaždinu, odobrava proširenje odobrenja za rad

HRVATSKA AGENCIJA ZA NADZOR FINANCIJSKIH USLUGA

2545

Na temelju odredbi članka 15. stavak 1. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 13. stavak 1. Zakona o tržištu kapitala (»Narodne novine« br. 88/08, 146/08 i 74/09), Uprava Hrvatske agencije za nadzor financijskih usluga, u predmetu izdavanja proširenja odobrenja za rad investicijskom društvu Finesa Capital d.d., sa sjedištem u Varaždinu, Ivana Kukuljevića 25, za pružanje investicijskih usluga i obavljanje investicijskih aktivnosti i s njima povezanih pomoćnih usluga, na sjednici održanoj 15. srpnja 2010. godine, donijela je

RJEŠENJE

1. Investicijskom društvu Finesa Capital d.d., sa sjedištem u Varaždinu, Ivana Kukuljevića 25, odobrava se proširenje odobrenja za rad klasa: UP/I-451– 4/09– 2/40, urbroj: 326-111/10-14, od 18. veljače 2010. godine, tako da se na neodređeno vrijeme izdaje odobrenje za rad za pružanje pomoćne usluge iz članka 5. stavak 2. točka 7. Zakona o tržištu kapitala:

– investicijske usluge i aktivnosti te pomoćne usluge iz članka 5. Zakona o tržištu kapitala koje se odnose na temeljnu imovinu izvedenica iz članka 3. stavka 1. točke 2. podtočke d. alineje 2., 3., 4. i 7. Zakona o tržištu kapitala, kada su te investicijske usluge i aktivnosti nadovezane na investicijske ili pomoćne usluge.

2. Investicijskom društvu Finesa Capital d.d., sa sjedištem u Varaždinu, Ivana Kukuljevića 25, odobrava se proširenje odobrenja za rad, na način da investicijske usluge i aktivnosti i s njima povezane pomoćne usluge, za koje ima odobrenje za rad, može obavljati i u odnosu na financijske instrumente iz članka 3. stavak 1. točka 2. podtočka d. Zakona o tržištu kapitala.

3. Podaci iz ovog rješenja upisuju se u Registar ovlaštenih društava, koji vodi Hrvatska agencija za nadzor financijskih usluga, pod rednim brojem 112.

4. Izreka ovog rješenja objavit će se u Narodnim novinama.

Klasa: UP/I-451-4/10-2/10

Urbroj: 326-111/10-3

Zagreb, 15. srpnja 2010.

Zamjenik predsjednika Uprave
Ivo Šulenta, v. r.

Rješenje, NN 90/2010-2545